text: HSF hevur sett A-landsliðsvenjara hjá kvinnum.
text: #000001
text: Nýggjur venjari er settur til a-landsliðið hjá kvinnum. Talan er um danan Claus Mogensen.
text: #000002
text: Claus er 50 ára gamal og hevur drúgvar royndir sum venjari í bæði donskum, norskum og turkiskum hondbólti. Claus hevur vunnið tvey silvurmerki við Byåsen í bestu norsku kvinnudeildini og var valdur til ársins venjara í Noreg í 2016. Claus vandi kvinnurnar hjá København Håndbold frá 2016-2022, har hann eisini vann danska meistarheitið í 2018. Claus verður venjari hjá Horsens komandi kappingarár, samstundis sum hann verður venjari hjá føroyska kvinnulandsliðnum.
text: #000003
text: - Eg eri glaður fyri at fáa møguleikan at venja føroyska landsliðið. Tað er komin ein hondbóltseufori í Føroyum seinastu árini, sum fá lond hava. Við tí í tonkunum, og flottu menningini upp á stutta tíð gera, at eg trúgvi uppá, at vit kunnu ganga í fótasporunum hjá monnunum, og tryggja okkum luttøku til endaspæl innan fá ár, sigur Claus Mogensen.
text: #000004
text: - Vit eru serstakliga glað fyri, at tað hevur eydnast at fáa Claus Mogensen sum venjara til kvinnurnar. Úrslitini hjá Claus tala fyri seg og halda vit, at hann er ein venjari, sum flyta kvinnulandsliðið næstu stigini. Claus er ein forvitin og modernaður venjari, sum riggar væl til okkara spælistíl og sum kann vera við til at menna okkara ungu landsliðsleikarar, sigur Mark Lausen-Marcher, ítróttastjóri í HSF. Claus tekur við starvinum við dags dato og hevur fyrstu venjingarnar saman við kvinnulandsliðnum í komandi viku. Sáttmálin er í fyrstu atløgu galdandi til 1. januar 2026.
text: #000005
text: Kvinnurnar komnar uppá pláss í Kýpros
text: #000008
text: Brandur skoraði sítt fyrsta mál fyri Fredrikstad
text: #000012